Anton Garai

Anton Garai (Gorliz, ?- A Coruña, 1509ko urriaren 30a) Bizkaiko itsaslapurra izan zen. Bizkaitar hau "La Trinidad" bergantinean Galizian aritu zen kortsoan holandar, bretoi, portugaldar eta ingeles merkatal-ontziak harrapatzen. Azkenean espainiar ontzien aurka ere aritu zen, eta horren ondorioz urkatu zuten, Errege-erregina Katolikoek hala aginduta.

 Biografia 
Gaztetan arrantzale trebea zela dirudi. Eta ez hori bakarrik, ongi nabigatzeko ikasi beharreko guztia bere egin zuela idatzi da. Baina, era berean, hasieratik helburua garbi zuela ere bai. Hortaz, jota zegoen ontzitzar bat erosi, konpondu eta hornitu zuen. Baina hau guztia ez da lagun baten lana. Hots, gorliztar hau ez ezik, plentziarrak ere bazeuden eta bere lagun eta kide asko ere itsas lapurretan ibili ziren, kortsarioen bertuteez jantziz, guztira hogeita bost lagun inguruhttp://aunamendi.eusko-ikaskuntza.eus/eu/garay-anton/ar-61010/.

Coruñan gabarra bat erosi, Cedeirako portuan konpondu 1510. urtea heldu baino lehen itsasoan lapurtzeari ekin zion.

Lehenengo biktima "La piedad" deitzen zen itsasontzi bretoia izan zen. Edozein bandera etsaitzat harturik, Espainia, Portugal, Holanda eta Ingalaterrako ontziei bortizki eraso zien bere taldeak, Galiziako kostaldean batik bat. Esan nahi baita, soilik euskaldunak zituela lagun eta, horregatik ere, denek zutela arerio. Azkenean hondarrean espetxeratu eta Coruñako Don Pedro de Luján korrejidoreak heriotza-zigorra ezarri zionhttp://www.santurtzieus.com/gelairekia/testuak/irak/anton_garai.htm.

 Antzerkia 
Gorliz eta Plentziako 40 lagun inguru, Anton Garairen bizitzan oinarrituta antzezkizun bana eman zuten herri hauetan 2018ko urrianhttps://web.archive.org/web/20181031173945/https://www.elcorreo.com/bizkaia/margen-derecha/vida-pirata-gorliztarra-20181005223720-nt.html.

Antzezkizuna nagusiki bizkaieraz egin zen baina batua ikutuekin nahastuz.

Plentzia Telebistak "Anton Garaiko kortsarioaren historia" Gorlizen eman zuten ikuskizuna grabatu zuenhttp://antongarai.blogspot.com/ eta youtuben dago ikusgaihttps://www.youtube.com/watch?v=f15J80Ogl0E

 Erreferentziak 

 Kanpo estekak 

Kategoria:Euskal Herriko itsaslariak
Kategoria:Gorliztarrak
Kategoria:Euskal Herriko piratak
Kategoria:Urkatuz exekutatutakoak
Kategoria:Exekutatutako euskal herritarrak